**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PAVEDIMO KLAIPĖDOS MIESTO SAVIVALDYBĖS** **ADMINISTRACIJOS DIREKTORIUI TVIRTINTI BIUDŽETINIŲ KULTŪROS ĮSTAIGŲ NUOSTATUS**

2015 m. rugsėjis 24 d. Nr. T2-250

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2001 m. rugsėjo 20 d. sprendimu Nr. 223 „Dėl Savivaldybės tarybos veiklos reglamento patvirtinimo“, 4 punktu, Klaipėdos miesto savivaldybės taryba nusprendžia:

1. Pavesti Klaipėdos miesto savivaldybės administracijos direktoriui tvirtinti šių Klaipėdos miesto savivaldybės biudžetinių kultūros įstaigų nuostatus:

1.1. Klaipėdos miesto savivaldybės koncertinės įstaigos Klaipėdos koncertų salės;

1.2. Klaipėdos miesto savivaldybės viešosios bibliotekos;

1.3. Klaipėdos miesto savivaldybės kultūros centro Žvejų rūmų;

1.4. Klaipėdos miesto savivaldybės etnokultūros centro;

1.5. Klaipėdos miesto savivaldybės Mažosios Lietuvos istorijos muziejaus;

1.6. Klaipėdos miesto savivaldybės tautinių kultūrų centro.

2. Įgalioti Klaipėdos miesto savivaldybės biudžetinių įstaigų vadovus pasirašyti jų vadovaujamų įstaigų nuostatus ir įregistruoti juos Juridinių asmenų registre:

2.1. Danutę Žičkuvienę, Klaipėdos miesto savivaldybės koncertinės įstaigos Klaipėdos koncertų salės direktorę;

2.2. Bronelę Lauciuvienę, Klaipėdos miesto savivaldybės viešosios bibliotekos direktorę;

2.3. Alvydą Lenkauską, Klaipėdos miesto savivaldybės kultūros centro Žvejų rūmų direktorių;

2.4. Nijolę Sliužinskienę, Klaipėdos miesto savivaldybės etnokultūros centro direktorę;

2.5. Joną Genį, Klaipėdos miesto savivaldybės Mažosios Lietuvos istorijos muziejaus direktorių;

2.6. Eleną Butkevičienę, Klaipėdos miesto savivaldybės tautinių kultūrų centro direktorę.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |